tartuNLP/wikipedia-smugri-20251201 huggingface dataset:
Bayesi teoreem

Tõenäosusteoorias ja statistikas kirjeldab Bayesi teoreem sündmuse toimumise tõenäosust eeldusel, et sündmus on kuidagi seotud eelnevalt toimunud sündmustega – Bayesi teoreem arvutab tingimusliku tõenäosuse.
Bayesi teoreem on saanud nime matemaatiku reverend Thomas Bayesi (1701–1761) järgi, kes esimesena esitas võrrandi, mis lubas uutel andmetel uuendada uskumusi, essees "An Essay Toward Solving a Problem in the Doctrine of Chances" (1763).
Definitsioon.
Bayesi teoreem on kirja pandud järgmiselt:
formula_1 kus 
korrutusvalem: formula_2 on murru lugejaks,
formula_3 ja formula_4 on sündmused ja formula_5. 
Bayesi valemit nõudvates ülesannetes on tavaks, et kõigepealt püstitatakse hüpoteesid ning siis sooritatakse katsed, mille tulemus on teada. Sõltuvalt katsete tulemustest hinnatakse hüpoteeside esialgsed ennustatud tõenäosused uuesti.
Bayesi valemi vorm 1:
formula_16
formula_6 on sündmuse formula_3 tõenäosus tingimusel, et formula_4 on toimunud ning kus formula_20 nimetatakse hüpoteesiks.
Bayesi valemi vorm 2:
formula_21 kus
formula_12 on sündmuse formula_3 tõenäosus,
formula_24 on sündmuse formula_3 vastandtõenäosus,
formula_9 on tingimuslik tõenäosus: sündmuse formula_4 toimumise tõenäosus tingimusel, et formula_3 on tõene,
formula_29 on tingimuslik tõenäosus: sündmuse formula_4 toimumise tõenäosus tingimusel, et formula_31 on tõene,
formula_6 on tingimuslik tõenäosus: sündmuse formula_3 toimumise tõenäosus tingimusel, et formula_4 on tõene.
Kasutus.
Tänapäeval kasutatakse Bayesi teoreemi nii meditsiinis kui ka masinõppe tehnikates, näiteks rämpskirjade tuvastamiseks. Kui filtrile on seadistatud rämpskirjade tingimused, kasutab filter rämpsu leidmiseks kindlate sõnade esinemist e-kirjades.
Bayesi järeldamine on esitatud teadusliku meetodi mudelina, milles toimub algsete uskumuste ajakohastamine hüpoteeside suhtelise usutavuse testimise teel.
Bayes teoreemi tõlgendused.
Bayesi teoreemist on olemas erinevaid tõlgendusi, näiteks Bayesi tõlgendus, milles tõenäosus mõõdab usu taset, kuid kuna uskumused on alati subjektiivsed, siis on ka Bayesi tõenäosusteooria tingimuslik. Teiseks on olemas sageduslik tõlgendus, milles tõenäosus mõõdab paljude samadel tingimustel tehtud katsete tulemusi.
Ajalugu.
Thomas Bayes oli Inglise kirikuõpetaja, kes tundis huvi matemaatika vastu ja õppis Edinburghi ülikoolis loogikat ja teoloogiat. Thomas Bayesi tööd said tuntuks tänu Richard Price'ile, kes Bayesi märkmed läbi uuris ning täiendas ja avaldas need kaks aastat pärast tema surma. Ta täiendas Bayesi peamist tööd, mis kandis nime "An Essay Toward Solving a Problem in the Doctrine of Chances" ("Katse lahendada üht juhuseõpetuse probleemi") ja mis sisaldab ka Bayesi teoreemi. Tänu Richard Price'ile said tuntuks näiteks:
Bayesiaanlus on filosoofias seisukoht, mille kohaselt matemaatiline tõenäosusteooria käib väidete usutavuse kohta ehk määra kohta, millega ratsionaalsed toimijad usuvad väidete tõesusse. Kuid ei ole teada, kas Bayes ka ise seda pooldas.
Kopli Kinokompanii

OÜ Kopli Kinokompanii on Eesti filmistuudio. OÜ asutasid 2006. aastal Anneli Ahven ja Kaspar Kaljas, et toota reklaam-, dokumentaal- ja mängufilme.
Tantsuveski

Tantsuveski (ka Tantsuveski Hobuveskis) on Tallinna Hobuveskis (Lai tänav 47) toimuv tantsufestival. Festivali korraldab Sõltumatu Tantsu Ühendus.
LONKS

LONKS (akronüüm sõnadest Loominguliste Noorte Kokkusaamine) on Haapsalus toimuv noorte tantsu- ja teatrifestival. Esimene festival toimus 2004.
Teatrihoov

MTÜ Teatrihoov on Viljandis tegutsev ühing. Ühing korraldab Viljandis teatrietendusi ja toetab kohalikku teatritegevust. Ühing asutati 2012. Ühing kasutab endisaegse Koidu-nimelise seltsi maja (Jakobsoni tänav 18).
Jaish al-Islām

Jaish al-Islām (araabia keeles جيش الإسلام 'islami armee'; varasema nimega "Liwa' al-Islām" لواء الإسلام‎ 'islami brigaad') on Saudi Araabia toetatud islamistlik mässuliste rühmitus Süürias. Nad sõdivad valitsusvägedega Damaskuse eeslinnades, hallates Ida-Ghouta piirkonda ja väiksemat ala Damaskusest lõunas.
Günther von Pappritz

Günther Otto Friedrich Pappritz, aastast 1901 von Pappritz (29. veebruar 1856 Radach, Brandenburg − 30. mai 1936 Oranienburg) oli Preisimaa sõjaväelane (ratsaväekindral). 60. kindralkomando ülemana allus talle I maailmasõjas Lõuna-Eesti.
Elulugu.
Päritolu.
Pappritz põlvnes Saksimaa suguvõsast, mille kohta on teateid XVI sajandist. Tema isa oli rüütelkonnanõunik ja Radachi rüütlimõisa omanik Richard Pappritz (1822−1877) ja ema Pauline von Stülpnagel (1830−1911). Tema õde Anna Pappritz (1861−1939) oli tuntud naisõiguslane ja vend Kurt von Pappritz (1854−1932) poliitik.
Sõjaväeteenistus.
Ta sai hariduse Roßlebeni kloostrikoolis. Seejärel astus Preisi sõjaväeteenistusse ja määrati teenima 1. kaardiväe välisuurtükiväerügementi Berliinis. 1885−1888 õppis Preisi sõjaväeakadeemias. 1889. aastal määrati kindralstaabi käsutusse. 1897. aastaks oli ta saanud majoriks. 1900. aastal osales Ida-Aasia ekspeditsioonikorpuse koosseisus bokserite ülestõusu mahasurumises Hiinas. Keiser Wilhelm II tõstis ta 1901. aastal aadliseisusse. 1903. aastal sai temast Saarburgis dislotseeruva ulaanirügemendi komandör. Ooberstiks ülendatuna määrati ta 1906. aastal XV armeekorpuse staabiülemaks. 1909. aastast oli ta 5. ratsaväebrigaadi komandör ja ülendati 1910. aastal kindralmajoriks. Seejärel sai 1913. aastal ajutise kindralleitnandi aukraadi ja nimetati Königsbergi kindluse komandandiks, kellena teenis Esimese maailmasõja algusaastatel. 1916. aastal määrati 60. kindralkomando esimeseks juhatajaks. Selle väekoondise komandörina oli talle hiljem allutatud Lõuna-Eesti ja osa Pihkva maakonnast. 1918. aastal ülendati ratsaväekindraliks.
Pärnu ehitusmaterjalide tehas

Pärnu Ehitusmaterjalide Tehas oli 1965–1991 Pärnus tegutsenud tootmisettevõte.
Pärnu Ehitusmaterjalide Tehase eelkäijaks oli Pärnu Keraamikatehas, mis tegutses 1963–1964. Tehas moodustati AS Telliskivi Tehased koosseisus Pärnu Tellisetehase nime all 27. juunil 1936. Alates 1. oktoobrist 1991 oli tehase rentnik ja hiljem ka omanik AS Reiden.
1960. aastatel oli Pärnu EMT põhitoodanguks on ehitustellised, ahjutellised, betoon- ja raudbetoontooted. Toodeti ka ahjupotte ning tarbekeraamikat. Tarbekeraamika tsehhis valmistati lillevaase, likööripudeleid, likööri- ja kohviserviise, põrandavaase ning mitmesuguseid suveniire. Keraamilisi tooteid olid nõutud ka väljaspool Eesti NSVd. Keraamilisi likööripudeleid toodeti Riia, Vilniuse, Kaunase, Kaliningradi ja Dušanbe liköörivabrikute tarbeks. 1970. aastate keskpaigast hakati tootma polüstüroolvahtplastist isolatsiooniplaate, mis olid mõeldud ehituskonstruktsioonide ja tööstusseadmete soojusisolatsiooniks ning aparaadiehituses pakkimismaterjalina.
1980. aastate lõpus oli Pärnu EMT ainus ettevõte NSV Liidus, mis valmistas toonastele nõuetele vastavaid isolatsioonimaterjale. Kunagisest keraamilisi ehitusmaterjale valmistavast tehasest oli saanud keemiaettevõte, mille toodang oli nõutud ka piiri taga. Muudatusi hakati tehases tegema 1972. aastal. Ettevõte oli rahaliselt raskes seisus. Üleliidulise Polümeersete Ehitusmaterjalide Teadusliku Uurimise Instituudi soovitusel hakati seal tootma vahtpolüstüroolplaate. Järgmisel aastal hakati tootma vahtfenoplastplaate. Lisaks valmistas Pärnu EMT vahtpolüuretaani.
Andres Põldroo

Andres Põldroo (sündinud 26. märtsil 1954 Vigalas) on eesti kitarrist. 
Ta on lõpetanud 1972. aastal Tallinna 20. Keskkooli ning 1978. aastal Tallinna Riikliku Konservatooriumi.
Uno Naissoo kutsel töötas ta Georg Otsa nimelises Tallinna Muusikakoolis kitarrimängu erialaõpetajana aastatel 1978–1983. Alates 1983. aastast on ta elanud Rootsis ja USA-s, kuid on sageli esinenud taasiseseisvunud Eestis muusikaüritustel.
Muusikutee.
Andres Põldroo hakkas kitarri õppima omal käel koolipoisina. Ta osales 11-aastaselt Tallinna 20. Keskkoolis kooliansambli moodustamisel. Elektrikitarri ehitas akustilisest kitarrist ise. Seejärel mängis ta ansamblites Poissmehed (1967–1968), Elektra ja Kooma (1969–1970).
Aastatel 1972–1973 oli Põldroo kitarrist ansamblis Ruja. Peale selle esines ta ansamblites Ornament ja Kärjed (1972–1975), Psycho ja Radar (1977–1980) ning 1978. aastal oli ansambli Rock Hotel asutajate hulgas. Pärast Põldroo abiellumist ja Rootsi kolimist asendas teda ansamblis Rock Hotel Tiit Kõrvits.
Ajakiri Kitarr: "Erinevates allikates elavaks legendiks nimetatud Andres Põldroo isikupärased soolod ja täpne näpujooks oli erakordne omas ajas, mis on ka tänaseks täiesti omaette nähtus."
Küberkerksus

Küberkerksus (inglise keeles "cyber resilience") on seisund, olukord või omadus, kus organisatsioon suudab oma teenuseid pakkuda ka pidevate küberrünnakute olukorras ning neile vaatamata. Jätkuvate küberrünnakute kontekstis populariseeris seda mõistet Maailma Majandusfoorumi dokument aastast 2012.
Info- ja küberturbetermineid koondav AKIT esitab ingliskeelse termini "resilience" eestikeelseks vasteks hoopis elastsus, paindlikkus, ning selgitab seda mõistet kui organisatsiooni või süsteemi kohanemisvõimelisust keerulises ja muutuvas keskkonnas; [see on:] IT-süsteemide töö- ja äriprotsesside suhteliselt normaalne jätkumine pärast intsidente; kiire ja pingutusteta taaste nõuab varundamist, tõrketaluvust ja nõrkade lülide arvu minimeerimist.
Küberturbe ja küberkerksuse erinevus seisneb järgmises:
Eestikeelne termin ja selle kriitika.
26. septembril 2014 tegi Eesti kaitseministeerium teatavaks sõjandusalaste sõnade loomekonkursi Sõjandussõnause tulemused. Uute terminitena otsustati muuhulgas kasutusele võtta sõna "kerksus" ingliskeelse termini "resilience" vastena.
AKIT eitab terminit "kerksus", ametkonnad seevastu kasutavad seda ametlikes publikatsioonides.
Ingliskeelse sõna "resilience" vastena on kasutatud ka "säilenõtke".
Annuiteet

Annuiteet (&lt; pr annuité iga-aastane maks &lt; keskld annuitas &lt; ld annus aasta, ingl "annuity") on võrdsete ajavahemike järgi toimuvad võrdse suurusega maksed kindla tähtaja jooksul. Annuiteet on üks raha ajaväärtuskontseptsiooni levinumaid rahavooge.
Annuiteet jaguneb harilikuks annuiteediks ja rentannuiteediks. Iga tüübi puhul saame rääkida annuiteedi nüüdisväärtusest ja tulevasest väärtusest. Ajavahemikku kahe järjestikuse osamakse vahel nimetatakse annuiteedi makseperioodiks ja ajavahemikku annuiteedi esimese makseperioodi algusest kuni viimase makseperioodi lõpuni annuiteedi tähtajaks.
Harilik annuiteet.
Harilikuks annuiteediks või tavaannuiteediks nimetatakse rahavoogu, mille osamaksed toimuvad makseperioodi lõpus. Harilik annuiteet on näiteks tüüpiline pangalaen: iga kuu makstakse pangale tagasi täpselt sama summa, kuhu on sisse arvestatud ka intress.
Hariliku annuiteedi nüüdisväärtus.
Hariliku annuiteedi nüüdisväärtuse arvutamiseks kasutatakse valemit
formula_1,
kus
Näide.
Noor investor soovib paigutada raha üheks aastaks kogumisfondi, mis teeb väljamakseid iga kuu ja on reklaaminud enda kuiseks intressimääraks 2%. Investor soovib iga kuu fondist saada 300 eurot. Kui palju peab noor investor aasta alguses fondi raha paigutama?
formula_6 eurot
Hariliku annuiteedi tulevikuväärtus.
Hariliku annuiteedi tulevikuväärtuse arvutamiseks kasutatakse valemit
formula_7,
kus tähised on samad, mis nüüdisväärtuse arvutamiseks kasutatud valemis.
Näide.
Noor investor soovib hakata raha koguma ja leiab endale kogumisfondi, mille aasta intressimäär on 6%. Investor plaanib iga aasta fondi kanda 500 eurot. Kui palju raha on investoril fondis viie aasta pärast?
formula_8 eurot
Rentannuiteet.
Rentannuiteediks ehk avanssannuiteediks nimetatakse rahavooge, mille osamaksed toimuvad makseperioodi alguses. Rentannuiteedi nüüdis- ja tulevikuväärtuse valemid on sarnased hariliku annuiteedi omaga. Kuna osamaksed toimuvad makseperioodi alguses, tuleb osamakse läbi korrutada veel ühe perioodi liitintressiga. Vastavad valemid on
formula_9 ja
formula_10.
Pangalaenu kuumakse arvutamine.
Kui pangalaenu suurus on 5000 eurot ja kuine intressimäär 0,5% ning laenu pikkus on viis aastat, saab igakuise osamakse leida hariliku annuiteedi nüüdisväärtuse valemi abil.
formula_11 eurot
Sellise pangalaenu kuumakse koos intressiga oleks 96,66 eurot, arvestades, et makseperioode oleks formula_12.
Kasvav annuiteet.
Kasvava annuiteedi korral ei ole osamaksed enam konstantsed, vaid kasvavad konstantse määra alusel. Kasvava annuiteedi puhul kehtivad samuti nüüdis- ja tulevikuväärtuste valemid:
formula_13 ja
formula_14, kus g on rahavoo kasvumäär.
Kui rahavoo kasvumäär on võrdne intressimääraga formula_4, siis taanduvad valemid lihtsamale kujule:
formula_16 ja
formula_17.
Näide.
Noorele investorile pakutakse võimalust paigutada raha kogumisfondi aastase intressimääraga 4%. Ta otsustab raha koguda viis aastat ja kanda iga aasta fondi 5% rohkem raha kui eelmisel aastal. Investori esimene sissemakse on 200 eurot. Kui palju on investoril fondis raha viie aasta pärast?
formula_18 eurot
Seega on noorel investoril viie aasta pärast kogumisfondis 1192,57 eurot.
Minski traktoritehas

Minski traktoritehas (valgevene keeles Мінскі трактарны завод, lühend МТЗ; eesti keeles lühend MTZ) on peamiselt traktorite Belarus valmistamise poolest tuntud tootmisettevõte Valgevenes Minskis.
Lisaks traktoritele Belarus toodetakse metsaväljaveotraktoreid, haagiseid, kommunaaltehnikat ja atru. Tootevalikus on ka muid tooteid alates haamritest kuni tabalukkudeni.
Ajalugu.
Minski traktoritehas asutati 29. mail 1946. Algusaastatel ehitati roomikutega traktoreid, 1953. aastal alustati õhkrehvidega ratastraktorite väljatöötamist. 14. oktoobril 1953 väljus tehasest esimene ratastraktor, milleks oli mudel MTZ-2. 1958. aastal toodeti traktor, mis kandis järjekorranumbrit 100 000. 
Minski traktoritehas oli Nõukogude Liidus kõrgelt hinnatud ja pälvis auhindu: 1966. aastal autasustati Belarusi Lenini ordeniga uue masina disaini loomise ja moodsa tehnoloogia väljaarendamise eest. 1971. aastal saadi Oktoobrirevolutsiooni orden edu eest traktorite valmistamisel. 1972. aastal tuli tehasest välja traktor järjekorranumbriga 1 000 000. 1995. aastal autasustati tehast Valgevene riikliku autasuga masinate eesrindliku arendamise eest. 
Traktorite Belarus baasil loodi kommunaal- ja metsamasinaid, kaevanduste transpordi- ja laadimismasinaid. 2000. aastal sai tehas ISO 9001 sertifikaadi, mis tähendas, et toodangu kvaliteet vastab rahvusvahelistele nõuetele.
Deltuva vald

Deltuva vald (leedu keeles "Deltuvos seniūnija") on 2. järgu haldusüksus (vald) Leedus Ukmergė rajooni territooriumil. 
Valla pindala on 171 km². 2011. aasta seisuga elas seal 2675 inimest. Valla keskus on Deltuva alev, kus aastal 2011 oli 513 elanikku. Vallamaja asub aadressil Vytauto g. 30. Vallavanem on Gintaras Radzevičius.
Lisaks küladele on vallas ka mõned huutorid
OpenSCAD

OpenSCAD on avatud lähtekoodiga raalprojekteerimistarkvara kolmemõõtmeliste objektide loomiseks. Modelleerimine on skriptipõhine ja programm kasutab spetsiaalselt selleks välja töötatud skriptimiskeelt; programm võimaldab küll detaile vaadata ja nende ümber kaamerat liigutada, kuid neid ei saa 3D-vaates valida, muuta ega liigutada. OpenSCADi skript kirjeldab geomeetrilised primitiivid (näiteks kera, risttahukas, silinder jne) ja defineerib, kuidas neid muuta (liigutada, pöörata, suurust muuta, peegeldada jne) ning kombineerida (näiteks ühisosa, ühend, vahe jne), et moodustada 3D-objekt. Seega tegeleb programm konstruktiivse tahkekeha modelleerimisega. OpenSCAD toetab operatsioonisüsteeme Windows, Linux ja OS X.
Eelvaade.
Kiireks eelvaateks läbi z-puhverdamise kasutab OpenSCAD OpenCSGd ja OpenGLi.
Sarnaselt teiste raalprojekteerimistarkvaradega saab ka OpenSCADis muuta vaadet, kasutades hiirt. Seejuures on skriptis võimalik ka määrata kaamera vaikeasukoht.
3D-vaade võimaldab defineerida detaili värvi.
Visualiseerija arvestab ka valgustusega, kuid valguse asukohta muuta ei ole võimalik.
3D-kehade arvutamine.
Lõplikuks visualiseerimiseks kasutab OpenScad CGAL-i, mis nagu mitme muu CSG mootori puhul, milleks võib mõnikord kuluda minuteid või isegi tunde.
Kasutamine.
OpenSCADiga saab disainer luua täpseid 3D-mudeleid ja parameetrilisi disainilahendusi, mida saab parameetrite muutmisel vastavalt vajadusele kohandada ja reguleerida.
OpenSCADi dokumendid kujutavad endast inimloetavat ASCII teksti.
Seega OpenSCAD on programmeerijatele suunatud tahkete objektide modelleerimise tööriist ja on kasulik raalprojekteerimistarkvara avatud lähtekoodiga riistvara disainimiseks nagu uurimistööks ja hariduseks vajalikud teadustööriistad.
Põhiliselt kasutatakse OpenSCADi 3D-prinditavate objektide disainimiseks, mis eksporditakse tavaliselt STL-failina
Animatsioon.
Lihtsamatest mudelitest on võimalik luua väiksema kaadrisagedusega animatsioone. Animatsioonis saab muuta kõiki parameetreid, olgu selleks siis kaamera asukoht või detailide mõõtmed, positsioon, kuju või olemasolu. Selle saab salvestada piltide kogumina, millest on hiljem võimalik luua video.
Disain.
OpenSCAD on CSG mootori pakend ning see omab graafilist kasutajaliidest ja sisseehitatud redaktorit. See on loodud keeles C++. 2018. aasta seisuga kasutab OpenSCAD CGAL-i oma CSG mootorina.
OpenSCADi skripti süntaks põhineb funktsionaalprogrammeerimise filosoofial ning see ei kasuta päris muutujaid.
Sylvi Listhaug

Sylvi Listhaug (sündinud 25. detsembril 1977 Ålesundis) on Norra poliitik, ta kuulub Progressipartei ridadesse. Ta oli aastatel 2013–2015 Norra põllumajandus- ja toitlustusminister, 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister, 17. jaanuarist 2018 kuni 20. jaanuarini 2018 oli ta Norra justiits-, ühiskondliku julgeoleku ja immigratsiooni minister.
Ta sündis aastal 1977 Ålesundis, kasvas üles Ørskogi vallas Møre og Romsdali maakonnas. Aastal 1995 töötas ta Ørskogi vanadekodus. Aastatel 1996–2000 õppis ta Volda kõrgkoolis ("Høgskulen i Volda") ajalugu ja sotsiaalteadusi.
16. oktoobrist 2013 kuni 16. detsembrini 2015 oli ta Norra põllumajandus- ja toitlustusminister. 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister. 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister.
Isiklikku.
Ta on abielus Espen Espesetiga, neil on tütar ja kaks poega.
Silver Vahtre

Silver Vahtre (sündinud 13. märtsil 1953 Tartus) on eesti kunstnik, kes on tegutsenud peamiselt teatri- ja filmikunstnikuna. 
Vahtre õppis 1960–1970 Tartu 5. Keskkoolis, lõpetas 1971. aastal Tallinna 21. Keskkooli ja 1977. aastal tööstuskunsti erialal Eesti NSV Riikliku Kunstiinstituudi. 
Aastatel 1976–1990 töötas Silver Vahtre kunstnikuna kunstikombinaadis Ars. Aastatel 1991–1994 oli ta Tartu linnakunstnik ja 2004–2011 Pärnu teatri Endla peakunstnik. 1991. aastast on ta ühtlasi kujundusfirma Kyna juhataja. Aastatel 1989–1990 õpetas ta graafikat ja kompositsiooni Soomes Lahti Disainiinstituudis, 1990–2000 Eesti Kunstiakadeemia moekunsti osakonnas, 2003 ja 2005 Tartu Kõrgema Kunstikooli arvutigraafika- ja mööbliosakonnas. 2013. aastast õpetab Vahtre lavakujundust ja planeerimist Tartu Kunstikoolis. 
Vahtre on loonud arvukalt lavakujundusi Eesti teatritele, kujundanud filme ("Karu süda", 2001; "Detsembrikuumus", 2008) ja illustreerinud raamatuid. Isikunäitustel on ta esinenud ka teatriplakatite ja graafikaga.
Silver Vahtre on Eesti Kunstnike Liidu (1984), Eesti Kujundusgraafikute Liidu (1993), Eesti Teatriliidu ja Lavastuskunstnike Liidu (1997) ning Eesti Borgese Seltsi liige.
Isiklikku.
Silver Vahtre isa oli ajaloolane Sulev Vahtre, tema vend on ajaloolane Lauri Vahtre. Tema abikaasa oli arhitektiharidusega kunstnik Mall Vahtre (1953–2021), neil sündis kaks last.
Heckler &amp; Koch G11

Heckler &amp; Koch G11 on Saksamaa ründevintpüssiprototüüp, mida arendati 1960.–1980. aastatel. Relv ei jõudnud tootmisse. 
Selle arendamisega tegeles konglomeraat Gesellschaft für Hülsenlose Gewehrsysteme (GSHG; saksa keelest 'kestata vintpüssisüsteemide liit'), mida juhtis relvatootja Heckler &amp; Koch. Lisaks tegelesid G11 arendamisega Dynamit Nobel ja Hensoldt Wetzlar. HK G11 on eriline, kuna see on konstrueeritud kasutama kestata laskemoona.
Relva projekt oli küll peamiselt Lääne-Saksamaa pärusmaa, kuid sellest olid huvitatud ka teised NATO liikmesriigid. Mõned G11 versioonid osalesid Ameerika Ühendriikide projektis Advanced Combat Rifle, millega prooviti leida asendust M16-le.
Heckler &amp; Koch lõpetas G11 arendamise aastal 1990, relv oli mõeldud nii Bundeswehrile kui ka teistele NATO riikidele. Kuigi G11 oli tehniliselt õnnestunud projekt, ei jõudnud see Saksamaa taasühinemisest tingitud muudatuste tõttu tootmisse. Relva pandi kokku 1000 eksemplari, millest mõned jõudsid ka Bundeswehri kasutusse. Hiljem otsustati Heckler &amp; Koch G3 asendada relvaga Heckler &amp; Koch G36.
ŠAK-12

ŠAK-12 (algne nimi AŠ-12.7, vene keeles АШ (AŠ)-12.7) on Venemaal arendatud suurekaliibriline (12,7 mm) rünnakupüss-automaat. See on mõeldud peamiselt lähi- ja tänavavõitluseks. ŠAK-12 konstrueeriss FSB nõudmisel TsKIB SOO, mis on Tulas asuva KBP Seadmedisainibüroo tütarettevõte. Relva loomisel peeti silmas eesmärki konstrueerida relv, millel on FSB linnalahinguüksustele vajalik peatamisjõud just väikeselt distantsilt. Vene meedia andmetel jõudis esimene partii relvi FSB-sse aastal 2011.
Carl Gustaf m/45

Carl Gustaf M/45 (ka Kulsprutepistol m/45 ehk Kpist m/45) on Rootsi püstolkuulipilduja, mis kasutab moona 9×19 mm Parabellum. Relv jõudis kasutusse aastal 1945 ning seda toodeti Eskilstunas Carl Gustafs Stads Gevärsfaktoris. Kpist m/45 oli Rootsi armee standardne püstolkuulipilduja aastatel 1945–1965. See asendati järk-järgult ründevintpüssidega Ak 4 ja Ak 5. Selle viimane kasutaja, Kodukaart Hemvärnet eemaldas relva teenistusest aprillis 2007.
M/45 arendati välja aastatel 1944–1945, palju võeti eeskuju vanematest püstolkuulipilduja disainidest. Relva ehitamiseks vajalik lehtmetallide stantsimine saadi püstolkuulipildujatelt MP 40, Sten, PPŠ-41 ja PPS-43. Aastal 1944 testiti paralleelselt m/45-ga ka Husqvarna Vapenfabriki püstolkuulipildujat, kuid otsus langes Carl Gustafsi tehase kasuks.
Voomavoe

Voomavoe on rahvapärimuslik manaolend, looduse ürgsuse kehastunud väljendus, askuslik olend, kes väljendab olemise võimalikkust liikumise kaudu.
Tallinna Tantsuteater etendas Raho Aadla lavastuse "Voomavoos" (esietendus 16. oktoobril 2018 Rakvere teatri väikeses saalis).
Voom

Voom on hoog, sööst; halb harjumus.
Eriti kasutatav kui halb harjumus loomal, kõrvalekalle normaalsest käitumisest. Mõistet “voom” kasutatakse hobusekasvatuses ja see tähistab looma loomusest tingitud inimese jaoks ebasobilikke halbasid harjumusi. Hobuse jaoks on tema voom täiesti loomulik – hinnangu sellele annab inimene. Ka inimene voomab, aga erinevalt hobusest tuleb inimesel endale selleks luba anda.
Athenic

Athenic oli algselt White Star Line'ile ehitatud ookeaniliinilaev, mis seilas aastatel 1902–1962. See valmis Harland &amp; Wolffi laevatehases Belfastis.
Laev lammutati Hamburgis.
Celtic (laev 1901)

Celtic (prefiksiga RMS ehk Royal Mail Steamer, 'kuninglik postiaurik') oli White Star Line'ile ehitatud ookeaniliinilaev, mis seilas aastatel 1901–1928. See valmis Harland &amp; Wolffi laevatehases Belfastis.
See oli esimene laev, mis ületas kogumahutavuselt Great Easterni (1858).
Laev jooksis 1928. aastal Iirimaa lõunarannikul karile ja lammutati sealsamas 1933. aastaks.
OTs-02 Kiparis

OTs-02 Kiparis (vene keeles "ОЦ-02 Кипарис", 'küpress') on Nõukogude Liidu püstolkuulipilduja, mille konstrueeris 1970. aastatel Tulas TsKIB SOO relvakonstruktsioonibüroo. Relv jõudis teenistusse alles 1991. aastal. 
OTs-02 Kiparis on mõeldud peamiselt sisejulgeoleku- ja politseijõudude kasutusse, selle võtsid kasutusele nii Venemaa politsei kui ka Venemaa siseministeerium.
Runic (laev 1900)

Runic oli White Star Line'ile ehitatud ookeaniliinilaev, mis seilas aastatel 1901–1940. See valmis Harland &amp; Wolffi laevatehases Belfastis.
Laev uppus Iirimaa põhjapoolseima tipu lähistel, teel Liverpoolist Antarktikasse, pärast Kolmanda riigi allveelaeva U-138 rünnakut.
Corinthic

Corinthic oli White Star Line'ile ehitatud ookeaniliinilaev, mis seilas aastatel 1902–1931. See valmis Harland &amp; Wolffi laevatehases Belfastis.
Princes Street

Princes Street on Šotimaa pealinna Edinburghi üks põhilisemaid tänavaid, ääristades New Towni.
Campus Martius

Campus Martius (ladina keeles kui 'Marsi väli') oli Vana-Rooma üldkasutatav ala impeeriumi pealinnas Roomas. Selle pindala oli umbes 2 ruutkilomeetrit. Keskajal oli see linna kõige suurema rahvaarvuga piirkond. Tänane IV ringkond, mis hõlmab väiksemat osa algsest alast, kannab itaalia keeles nime Campo Marzio.
EKNK Sillamäe vene kogudus

EKNK Sillamäe Vene Kogudus on Eesti Kristliku Nelipühi Kiriku (EKNK) kogudus Sillamäel. Koguduse koosolekud toimuvad pühapäeviti kell 11.00 Sillamäel aadressil Kajaka 9.
Koguduse pastor on Valeri Strelchenko.
Ülikülm aatom

Ülikülm aatom (inglise keeles "ultracold atom") on aatom, mis on viidud absoluutsele nullile lähedastele temperatuuridele (tavaliselt alla mõnekümne mikrokelvini). Sellistel temperatuuridel saavad oluliseks aatomi kvantmehaanilised omadused.
Nii madalate temperatuuride saavutamiseks tuleb tavaliselt kasutada mitme meetodi kombinatsiooni. Esimeses etapis aatomid eeljahutatakse laserjahutuse meetodiga magnetoptilises püünises. Teises etapis toimub täiendav jahutamine, kasutades aurustavat jahutuse meetodit magnetpüünises või optilises pintsetis.
1997. aastal anti aatomite laserjahutuse ja püünistamise meetodite arendamise eest Nobeli füüsikaauhind Steven Chule, Claude Cohen-Tannoudjile ja William Daniel Phillipsile.
Kvantvedelik

Kvantvedelik (inglise keeles "quantum fluid") on voolis, mille omadused on põhiliselt määratud kvantefektidega makroskoopilisel tasandil. 
Klassikalise füüsika seaduste kohaselt peaks absoluutsele nullile lähedastel temperatuuridel aatomite liikumine seiskuma ja aine peaks kristalliseeruma, mida aga ei juhtu mõningate ainetega, kui nad on väikese aatommassiga, suure nullenergiaga ja nõrga vastastikmõjuga aatomite vahel. Põhjus, miks need ained jäävad voolisteks, on seletatav kvantefektidega.
Kvantvedelikud avastasid 1938. aastal Pjotr Kapitsa ja John Allen (teineteisest sõltumatult ülivoolavuse avastamise käigus). 
Teatud tingimustel võib vedel heelium olla kvantvedelik.
1998. aastal anti kvantvedeliku uue vormi avastamise eest Nobeli füüsikaauhind Robert Laughlinile, Horst Störmerile ja Daniel Chee Tsuile.
RATAN-600

RATAN-600 (vene keeles "РАТАН-600") on raadioteleskoop Venemaal Põhja-Kaukaasias.
Raadioteleskoop asub Karatšai-Tšerkessia Zelentšukskaja rajoonis staniitsa Zelentšukskaja äärealal (üle merepinna 970 m). 
600-meetrise läbimõõduga ringantenniga raadioteleskoop RATAN-600 kuulub Venemaa Teaduste Akadeemia Astrofüüsika Eriobservatooriumile.
Tourette'i sündroom

Tourette'i sündroom on geneetiliselt tingitud haigus, mis avaldub sundkäitumisena (tikkidena). See võib varieeruda silmade pilgutamisest ebasündsate žestide ja ropendamiseni. Keerulisemad tikid võivad esineda helide või sõnade kordamisena, ühiskonnas tabuks peetavate sõnade haugatades välja ütlemisena. Tikid on kõige raskemad vanuses 10-12 ja muutuvad kergemaks noorukieas. Arvatakse esinevat 0.5% kõikidest koolilastest.
Selle haiguse all kannatas näiteks tuntud inglise kirjanik Samuel Johnson (1709–1789).
Sip-paneel

SIP-paneel ehk ("structural insulated panel)" on konstruktsioonipaneel, kus kahe välisküljel oleva plaadi vahel on soojustuskiht. 
SIP-paneelid on mõeldud modulaarseks ehitamiseks ning neid eelistatakse just seetõttu, et nad võimaldavad ehitada kiirelt, säästlikult ja ökonoomselt. 
SIP-paneel täidab mitme erineva ehituskihi funktsioone: kandev konstruktsioon, soojustus, hüdroisolatsioon, tuuletõke jne. Multifunktsionaalne kasutamine ja eelnevalt valmis toodetud paneelid säästavad ehitustöödel raha. 
Neid saab kasutada nii kandvate seinade, siseseinade, põrandate kui ka katuste jaoks.
Helle Vahersalu

Helle-Reet Vahersalu (ka Helle-Reet Vahersalu-Paris; sündinud 22. oktoobril 1939 Tapal) on eesti maalikunstnik.
Elulugu.
Vahersalu on õppinud aastatel 1958–1961 Tartu Kunstikoolis ja seejärel Eesti Riiklikus Kunstiinstituudis, lõpetas selle 1967. aastal. Töötanud 1967. aastast Tartu Kunstikoolis ja aastatel 1991–1993 ka Tartu Ülikooli maaliosakonna õppejõuna. 
Looming.
Vahersalu alustas kunstnikuteed 1970. aastate alguses loodusest inspireeritud abstraktsionistlike maalidega, mida pingestab vaba hoogne pintslilöök. Viljelenud ka akvarelli, portreed, natüürmorti.
1970. ja 1980. aastatel oli Helle Vahersalu tuntud kui portretist, kes jäädvustas mitmeid toonaseid kultuuriinimesi.
Tema õpilaste seas on Sirje Petersen, Kalli Kalde, Tuuli Puhvel, Priit Pangsepp, Kristi Kongi, Merike Estna, Kerttu Lätt, Kadri Toom, Evelin Zolotko, Rauno Thomas Moss ja Katrin MaaskLilian Mosolainen
2019. aastal ilmus tema loomingut tutvustav 232-leheküljeline eesti- ja ingliskeelne raamat "Helle Vahersalu. Lumi, rooste, värv".
Tema abikaasa oli maalikunstnik Jaan Paris (1927–2007).
Lytton

Lytton on küla Kanadas Briti Columbia provintsis, Thompsoni ja Fraseri jõe ühinemiskohal kitsas mäeorus 195 meetri kõrgusel merepinnast, Fraseri idakaldal. Vancouverist asub Lytton 265 km kaugusel. 2021. aastal oli seal 210 ja 2016. aastal 249 elanikku.
Küla asutati 1858. aastal Fraseri jõe orus alanud kullapalaviku ajal. See sai nime inglise poliitiku ja kirjamehe Edward Bulwer-Lyttoni järgi. Palju aastakümneid oli Lyttoni mitmetele transporditeedele jääv peatuspaik. Tänapäeval läbib küla Trans-Canada Highway maantee British Columbia Highway 1, kuid pärast Coquihalla maantee valmimist on Lyttoni tähtsus vähenenud. Lisaks läbivad Lyttoni Canadian National Railway ja Canadian Pacific Railway raudteeliinid.
2021. aasta 30. juunil evakueeriti asula elanikud laastava tulekahju tõttu.
Lyttonis valitseb kuivade ja soojade suvedega niiske mandriline kliima või soojade suvedega vahemereline kliima. Keskmine õhutemperatuur on juulis 21,2 °C. Suviste kuumalainete ajal on Lytton üks kõige soojemaid paiku Kanadas, kus õhutempertuur tõuseb sageli üle 35 °C või isegi üle 40 °C. Lyttonis on mõõdetud Kanada kõigi aegade kõrgeim õhutemperatuur, milleks on 49,6 °C, mis registreeriti 29. juunil 2021. 2021. aasta juunis registreeriti Lyttonis Kanada uus kuumarekord kokku kolmel korral (enne 29. juunit 27. juunil 46,6 °C ja 28. juunil 47,6 °C). Enne seda oli Lyttonis kõige kõrgem õhutemperatuur 44,4 °C, mis oli mõõdetud 1941. aasta juulis. Kõrged õhutemperatuurid on talutavamad tänu madalale õhuniiskusele.
Talved on Lyttonis võrdlemisi lühikesed ja pehmed. Keskmine õhutemperatuur on detsembris −2,5 °C. Ookeanilt tuleneva niiskuse tõttu on talviti taevas peaaegu kogu aeg pilves. Põhjas asuvad mäed takistavad äärmusliku külma sissevoolu Fraseri kanjoni. Kõige madalam õhutemperatuur –31,7 °C mõõdeti 18. jaanuaril 1950. Keskmine sademete hulk on aastas 430 mm. Kõige enam sajab detsembris (64 mm) ja kõige vähem juunis (18 mm). Aastas sajab keskmiselt 77 cm lund.
Juuli 2021

Juuli 2021, kroonika.
2021. aasta juuni algas neljapäeval ja lõppeb 31 ööpäeva pärast laupäeval.
Roger Andre

Roger Andre on eesti koomik. Ta on õppinud Tartu Ülikoolis ajakirjandust. Roger on endine komöödiatrupi Comedy Estonia liige, praegu kuulub Huumoriklubisse.
Gravesend (Brooklyn)

Gravesend on naabruskond New Yorgis Brooklyni linnaosas. See asub Long Islandi läänepoolseima punkti lähedal. See piirneb põhjas Bensonhursti, idas Homecresti ja Sheepshead Bay, lõunas Coney Islandi ja läänes Bath Beachi naabruskonnaga.
Lykavittós

Lykavittós (kreeka keeles Λυκαβηττός) on Kreeka pealinna Ateena kesklinnas asuv kriidiajastu lubjakivist mägi. Selle kõrgus merepinnast on 277 meetrit.
Mäe idanõlval asub samanimeline naabruskond.
Arnold Meier

Arnold Meier (sündinud 25. detsembril 1918 Vana-Antsla vallas) on eesti pikaealine. 
Meier on lõpetanud Kaika algkooli. Elab tänini Antsla vallas, kus on valla vanim elanik. 
25. detsembril 2020 sai Meier 102-aastaseks.
Represseerituna viibis ta 11 aastat Vorkutas.
August Sokk

August Sokk (3. november 1935 Tartu – 5. jaanuar 1987 Tallinn) oli eesti korvpallur ja korvpallitreener.
August Sokk lõpetas 1955. aastal Tartu 5. Keskkooli (praegune Tartu Tamme Gümnaasium), hiljem õppis Tallinna Pedagoogilises Instituudis ajalugu (1955–1957) ja Tartu Riiklikus Ülikoolis kehakultuuri (1957–1959).
Mängijakarjäär.
Korvpallitreeninguid alustas Sokk 1948. aastal Georg Rekkeri õpilasena. Hiljem olid tema treenerid Edgar Naarits, Valentin Steinberg, Ernst Ehaveer ja Ilmar Kullam. Tema pikkus oli 186 cm. 
August Sokk kuulus Eesti noortekoondisse ning 1953. aastal tuli NSV Liidu noortemeistriks, aasta varem sai hõbemedali. 16-aastaselt hakkas ta mängima täiskasvanute meeskonnas. Aastatel 1955–1964 kuulus Sokk Eesti koondisse ja Kalevi esindusmeeskonda, kelle koosseisus saavutas NSV Liidu meistrivõistlustel mitu 5. ja 6. kohta. Ta oli ka NSV Liidu koondise kandidaat.
Sokk on tulnud Tallinna Kalevi ja TRÜ meeskondade koosseisus kolmel korral Eesti meistrivõistlustel Eesti meistriks, võitnud viis hõbe- ja kaks pronksmedalit ning võitnud neli Eesti karikat. Ta oli meeskonna kapten ning pälvis mitmeid eriauhindu. Meistersportlase nimetuse sai ta 1958. aastal, aumeistersportlaseks sai 1966. aastal. 
Treeneritöö.
Treeneritööd alustas August Sokk 1960. aastal Võrus. Aastatel 1963–1972 oli ta EPA Laste Spordikooli treener ning sai hoolealustega 1969. aastal NSV Liidu noorte meistrivõistlustel B-klassis hõbemedali. Tema õpilased olid näiteks Aleksei Tammiste, Avo Jans, Jaan Orav, Jaak Aaviksoo, Ivar Raig, Ignar Fjuk, Raivo Aljaste ja teised.
Tema treenitav TRÜ naiskond tuli Eesti meistriks 1970. aastal. Eesti meestekoondise ja Kalevi esindusmeeskonna treenerina töötas Sokk 1973–1980 ja 1981. aastal oli Ehitaja treener. Tema juhendatav TPI meeskond tuli Eesti meistriks 1984. ja 1985. aastal. Eesti NSV teenelise treeneri nimetuse pälvis Sokk 1974. aastal, Kalevi auliige oli ta 1980. aastast. 
August Soku korvpallikirjutisi ilmus ajakirjas Kehakultuur ja Eesti päevalehtedes. Alates 1980. aastate lõpust on korraldatud tema mälestusturniire.
Isiklikku.
August Soku abikaasa oli Liana Sokk (aastani 1959 Masing) (28.12.1934 – 25.11.2020), kes kuulus aastatel 1954–1957 Eesti iluvõimlemise koondisse, abikaasa ema Olga Masing (1908–1979) oli eesti sporditegelane ja treener.
August Soku lapsed on naistearst Jana Klementsov ja olümpiavõitjast korvpallitreener Tiit Sokk. Tema lapselapsed on korvpallurid Tanel Sokk ja Sten Sokk.
Wally Funk

Mary Wallace Funk (sündinud 1. veebruaril 1939 Las Vegases New Mexicos) on Ameerika Ühendriikide lendur, hea tahte saadik. 2021. aastal oli ta juulist oktoobrini maailma vanim kosmoses käinud inimene.
Funk õppis Oklahoma osariigi ülikoolis keskkooliõpetajaks. 1959. aastal sai ta lenduriks ning töötas maaväe lennuinstruktorina. 1961. aastast töötas ta erafirmas. 1971. aastast töötas Funk lennuinspektorina Föderaalses Lennuametis, olles esimene naislennuinspektor. Aastatel 1974–1985 töötas ta esimese naisuurijana Transporditurvalisuse Agentuuris. 
Funk osales Mercury 13 programmis ja kandideeris kolm korda NASA astronaudiks, kuid ei osutunud valituks. 2010. aastal ostis ta pileti Virgin Galacticu lennule. 1. juulil 2021 teatas Blue Origin, et Funk osaleb New Shepardi esmalennul. 2021. aasta 20. juulil Texasest Van Hornist startinud ja Maa pinnast 100 km kõrgusel kosmoselennul käinud kosmosesõiduki pardal oli lisaks Funkile ka maailma noorim kosmoselendur, hollandlane Oliver Daemen.
Soorebane

Soorebane on Eesti esimene kõrgepingeliini disainmast. See püstitati Harku–Lihula–Sindi kõrgepingeliini nurgamastiks 2020. aasta suvel ja asub Läänemaal Risti külje all Rõuma küla territooriumil.
Eesti esimese disainmasti autorid on Part OÜ arhitektid Sille Pihlak ja Siim Tuksam. 
Soorebase kõrgeima tipu kõrgus maapinnast on 45 meetrit, mast kaalub 38 tonni ning selle arvestuslik eluiga on 50 aastat ja enam. Disainmast on valmistatud COR-TENi terasest, mis annab mastile iseloomuliku roostekarva värvitooni. Masti tüve läbimõõt on kõige jämedamas kohas 1,66 meetrit ning seina maksimaalne paksus 22 millimeetrit.
Soorebane valmistati Rumeenia tehases ja toodi Eestisse kolme veokiga 11 osas.
Ideekonkurss.
2016. aasta märtsis kuulutas Eesti põhivõrgu ettevõte Elering koostöös Eesti Arhitektide Liiduga välja ideekonkursi, et leida sobilik kavand Harku–Lihula–Sindi 330/110-kilovoldise kõrgepingeliini ühe nurgamasti rajamiseks disainmastina Kuistlema rabasse Ääsmäe–Haapsalu ja Risti–Virtsu maantee vahelisele alale. Ideekonkursi eesmärk oli saada asukohta nii arhitektuurselt kui ka funktsionaalselt sobivaim lahendus, mis aitab tehnitsistlikku elektriliini sobitada looduskeskkonda ja tõsta Eesti inimeste teadlikkust elektrisüsteemi rollist kaasaegses ühiskonnas. Eestis esimesele omataolisele konkursile laekus kokku 18 võistlustööd. Lisaks Eestist laekunud ideekavanditele saatsid konkursile töid Austria, Taani ja Ühendkuningriigi arhitektid. Konkursi võitis ideekavand Soorebane, mille autorid on Part OÜ arhitektid Sille Pihlak ja Siim Tuksam.
Ehitus ja püstitamine.
Masti detailid valmistati 2000 kilomeetri kaugusel Rumeenias, kust need transporditi 2020. aasta juuli alguses 11 osana kolmel veokil Eestisse. Masti valmistajatehase töötajad keevitasid masti põhidetailid kokku Risti–Virtsu maanteetaskus mõne kilomeetri kaugusel masti lõplikust asukohast. Masti püstitamine toimus 21. juulil 2020. Soorebane kannab Eleringi hallatava Harku–Lihula–Sindi 330/110-kilovoldise kõrgepingeliini juhtmeid. Liin valmis lõplikult sama aasta detsembris. Nii liini kui disainmasti ehituse peatöövõtjateks olid firmad Empower ja Leonhard Weiss.
Soorebase disainilahenduse kõrval on märkimisväärne ka masti vundament. Kuna tegu on rabapinnasega, kinnitub disainmasti vundament maa külge 25 vaiaga. Iga vai on 19 meetrit pikk ning vaiade kogupikkus on peaaegu 500 meetrit.
Alates 2021. aasta maikuust on Soorebane pimedal ajal ka valgustatud.
Tunnustus.
Disainmasti ideekavandi saamiseks korraldatud ideekonkurss pälvis 2016. aastal konkursil Eesti disainiauhinnad 2016 parima hanke auhinna. 2020. aastal Eesti Ehituskonsultatsiooniettevõtete Liidu korraldatud aasta ehitusprojekti konkursil sai Soorebane kaks auhinda. Soorebane noppis esikoha nii konkursil aasta digitaalse innovatsiooni projekt kui ka aasta ehitusprojekt rajatiste kategoorias. 
Kõige prestiižsema auhinna pälvis disainmast sama aasta konkursil Eesti Arhitektide Liidu aastapreemiad 2020, millel valiti koos teosega "Kuur Taga-Sõrves" aastapreemia laureaadiks kategoorias "Väike".
Rakvere (laev 1962)

Rakvere (IMO: 5289625) oli kaubalaev, mis ehitati 1962. aastal Ida-Saksamaal Rostockis Meyer Neptuni laevatehases (Neptun Werft) .
Laeva kandevõime oli 4375 tonni. Tema üldpikkus oli 104,2 meetrit ning laius 14,43 meetrit.
Nime Rakvere kandis aastatel 1993–2003 ka 1977. aastal ehitatud ro-ro-laev.
Baldramsdorf

Baldramsdorf on vald Austria Kärnteni liidumaa Spittal an der Drau ringkonnas.
Vald asub Spittal an der Draust läänes Lurnfeldi oru lõunaosas Drava jõe ja Goldecki mäe nõlvade (Gailtali Alpid) vahel. Vallaosad on Baldramsdorf ja Gschieß.
Ajalugu.
Nii Baldramsdorfi kui ka Gschießi on esmamainitud 1166. aasta dokumendis. Ortenburgi lossi, mis paiknes kaljul Unterhausi asula kohal, on dokumenteeritud juba 11. sajandil; seda püstitati tõenäoliselt u. 1090. aastast alates ja lõpetati 1140. aastal. Ortenburgi krahvide, kes asutasid 1191. aastal naabrusesse ka Spittali linna, endine asukoht lagunes pärast liini hääbumist 1418. aastal. Täna on alles vaid varemed.
Habsburgist keiser Friedrich III, olles hõivanud endised Ortenburgi mõisad, püstitas keskaegse linnuse alla Unterhausi lossi ("Paternschloss"); see ehitati kohalike Porcia vürstide käsul 1710. aastast alates hieronümiitide kloostriks ümber, et võidelda krüptoprotestantlike praktikaga piirkonnas. Klooster kaotati josefinistlike reformide käigus; hoones on täna esimene Kärnteni käsitöömuuseum.
Lipnice nad Sázavou

Lipnice nad Sázavou (saksa keeles "Lipnitz an der Sasau") on linn Tšehhis Vysočina maakonnas Havlíčkův Brodi ringkonnas. Lipnice nad Sázavou asub Havlíčkův Brodist umbes 12 km läänes ja Jihlavast ligikaudu 27 km põhjaloodes.
Asulat on esmamainitud 1226. aastal. Lipnice nad Sázavou sai linnaõigused 1370. aastal.
Lipnice nad Sázavou kaotas linnaõigused 1849. aastal, kuid sai need tagasi 10. septembril 2019.
Alates 1921. aasta augustist elas Lipnice nad Sázavous kirjanik Jaroslav Hašek. Ta kirjutas seal suurema osa romaanist "Vahva sõduri Švejki juhtumised maailmasõja päevil". Hašek suri Lipnice nad Sázavous 3. jaanuaril 1923.
Medb

Medb on iiri mütoloogias Connachti kuninganna. Tema abikaasa oli Ailill mac Máta. Tema isa oli Eochaid Fedlech ja õde Mugain. Ta on Ulsteri müüditsükli üks keskseid tegelasi.
Medb oli seksuaalselt täitmatu, ta oli nii ihar, et ainuüksi tema nägemine imes meestest kogu jõu.
Medb on vanaiiri kirjapilt. Tänapäeva iiri keeles on selle nime kirjapilt Méabh.
Andres Rõhu

Andres Rõhu (3. aprill 1965 Kärdla – 16. mai 2021 Tartu) oli eesti maalikunstnik ja raamatukujundaja.
Elukäik.
Andres lõpetas 1983. aastal Tartu 3. Keskkooli. Enne ajateenistust Nõukogude sõjaväes õppis ta aasta aega Tartu Riiklikus Ülikoolis füüsikat.
Maalikunsti õppis Andres aastatel 1988–1992 Konrad Mägi ateljees, kus tema õpetajad olid Heldur Viires ja Kaja Kärner. Andres õppis maali ka Helsingis Vapaa Taidekoulus (1994).
Ta on õpetanud Tartu Kõrgemas Kunstikoolis arvutigraafikat ning juhendanud õpilasi Konrad Mägi ateljees.
Kujundajana.
Kujundajatööd alustas Andres Rõhu 1990. aastate keskpaigas asutatud kultuurilehe KesKus juures. 
Valik Andres Rõhu kujundatud raamatuid:
Miramar (Florida)

Miramar on linn Ameerika Ühendriikides Florida osariigis Browardi maakonnas. 
2010. aasta rahvaloenduse seisuga elas linnas 122 041 elanikku, 2019. aastal oli elanike arv hinnanguliselt 141 191. 
Miramar kuulub Miami suurlinnapiirkonda, kus elab üle kuue miljoni inimese.
Havlíčkův Brod

Havlíčkův Brod (kuni 1945. aastani Německý Brod, saksa keeles "Deutschbrod") on linn Tšehhis Vysočina maakonnas, Havlíčkův Brodi ringkonna halduskeskus. Havlíčkův Brod asub Jihlavast ligikaudu 23 km põhjas.
Havlíčkův Brod asub merepinnast 422 meetri kõrgusel.
Asulat on esmamainitud 1256. aastal, linnaõigused sai 1278. aastal.
Německý Brod tähendab tšehhi keeles 'saksa koolmekoht'. 5. mail 1945 sai linn ajakirjaniku, kirjaniku ja poliitiku Karel Havlíček Borovský (1821–1856) auks uueks nimeks Havlíčkův Brod.
Osečná

Osečná (saksa keeles "Oschitz") on linn Tšehhis Libereci maakonnas Libereci ringkonnas. Osečná asub Libereci kesklinnast ligikaudu 12 km edelas.
Osečná asub merepinnast 374 meetri kõrgusel.
2021. aasta alguses oli linnas 1176 elanikku.
Osečnát on esmamainitud 1350. aastal, linnaõigused sai 1576. aastal.
Sligo krahvkond

Sligo krahvkond (inglise "County Sligo", iiri "Contae Shligigh") on Iirimaa krahvkond Connachti ajaloolises provintsis riigi lääneosas. Selle rahvaarv oli 2016. aastal 65 357 ja pindala on 1791,19 km².
Krahvkonna keskus ja suurim linn on Sligo.
Leitrimi krahvkond

Leitrimi krahvkond (inglise "County Leitrim", iiri "Contae Liatroma") on Iirimaa krahvkond Connachti ajaloolises provintsis riigi lääneosas. Selle rahvaarv oli 2016. aastal 32 044 ja pindala on 1589 km².
Krahvkonna keskus ja suurim linn on Carrick-on-Shannon. Krahvkond on nime saanud Leitrimi küla järgi.
Miami suurlinnastu

Miami suurlinnapiirkond ("The Miami metropolitan area") on Ameerika Ühendriikides suuruselt seitsmes suurlinnapiirkond, kuid maailmas suuruselt alles 72. kohal. 3313 km² suuruse pindalaga linnastu on üks rahvarohkemaidmaailmas. 
Miami linn on metropoli äriline ja kultuuriline keskus. Suurlinna ala hõlmab Miami-Dade'i, Browardi ja Palm Beachi maakonda, need on rahvaarvult Florida osariigi kolm suurimat maakonda. Miami-Dade, kus elas 2019. aastal 2 716 940 inimest, on Ameerika Ühendriikide rahvaarvult seitsmes maakond. Kolmes maakonnas on koos peamised linnad, sealhulgas Miami, Fort Lauderdale, Miramar, Pembroke Pines, West Palm Beach, Hialeah, Hollywood ja Boca Raton. See asub Lõuna-Florida piirkonnas, kuhu kuuluvad Everglades ja Florida Keys. See on ka sünonüüm piirkonnale, mis on ühiselt tuntud kui "Gold Coast" (Kuldrannik).
Berg im Drautal

Berg im Drautal on küla ja vald Austria Kärnteni liidumaa Spittal an der Drau ringkonnas.
See asub Drava orus 40 km Spittal an der Draust läänes. Vald asub Gailtali Alpide (lõunas) ja Kreuzecki rühma (põhjas) vahel. Vald asub Drautal Straße (B 100) maanteel, mis ühendab Bergi Spittal an der Drauga (u 40 km kaugusel idas) ja Lienziga Ida-Tiroolis (u 35 km läänes).
Dellach im Drautal

Dellach im Drautal on vald Austria Kärnteni liidumaa Spittal an der Drau ringkonnas.
Dellach im Drautal asub Drava orus umbes poolel teel Lienzi ja Spittal an der Drau vahel, Gailtali Alpide (lõunas) ja Kõrg-Tauerni Kreuzecki rühma (põhjas) vahel.
Galway krahvkond

Galway krahvkond (inglise "County Galway", iiri "Contae na Gaillimhe") on Iirimaa krahvkond Connachti ajaloolises provintsis riigi lääneosas. Selle rahvaarv oli 2016. aastal 258 058 ja pindala on 6151 km².
Krahvkonna keskus ja suurim linn on Galway.
Krahvkonnas asub Iirimaa suurim Gaeltachti ala, mis hõlmab Connemara piirkonna ja Arani saared.
Mayo krahvkond

Mayo krahvkond (inglise "County Mayo", iiri "Contae Mhaigh Eo") on Iirimaa krahvkond Connachti ajaloolises provintsis riigi lääneosas. Selle rahvaarv oli 2016. aastal 130 507 ja pindala on 5588 km².
Krahvkonna keskus ja suurim linn on Castlebar.
Roscommoni krahvkond

Roscommoni krahvkond (inglise "County Roscommon", iiri "Contae Ros Comáin") on Iirimaa krahvkond Connachti ajaloolises provintsis. Selle rahvaarv oli 2016. aastal 64 544 ja pindala on 2548 km².
Krahvkonna keskus ja suurim linn on Roscommon.
Flattach

Flattach (sloveeni: "Blato") on vald Austria Kärnteni liidumaa Spittal an der Drau ringkonnas.
Vald asub Drava vasakpoolse lisajõe Mölli orus Kõrg-Tauerni mäestiku Goldbergi ja Kreuzecki rühmade vahel. Flattach sõltub peamiselt turismist, pakkudes lähedalasuvat Mölltali liustiku suusapiirkonda, mis asub Scharecki mäel ja "Wurtenkeesi" liustikul, ning "Raggaschluchti", kitsast kuristikku Kreuzecki mäestiku lõunaosas kuni 200 m kõrgete seintega ja laudteega vee kohal. See on ka rühma hüdroelektrijaamade asukoht, mis koguvad vett mitmest Põhja-Ankogeli mägede veehoidlast paigaldatud võimsusega 474 MW.
Sinna pääseb mööda "B106 Mölltal Straße" maanteed, mis kulgeb Lurnfeldist Drava orus Winklerni ja Grossglockneri kõrgalpi maantee suunas. Vana muularada üle Fragrant Tauerni mäekuru põhjas ühendab selle Raurisega Salzburgi liidumaal.
Vallaosad on Flattach ja Fragrant.
Ajalugu.
Asula nimi on tuletatud tõenäoliselt sloveenikeelsest sõnast "blato", "soo". Vald tekkis alles 1895. aastal Obervellachi turulinnast idas. Sajandeid oli see põllumajanduslik (alpi rändkarjakasvatus) ja ka kaevanduspiirkond, eriti raua ja vase. Majandusolukord on läbi teinud põhimõttelise muutuse, kuna Fragranti elektrijaamade rühm püstitati alates 1963. aastast ja esimene suusatõstuk ehitati 1987. aastal.
Trhový Štěpánov

Trhový Štěpánov (kuni 1912. aastani Štěpánov, saksa keeles "Markt Stiepanau") on linn Tšehhis Kesk-Tšehhi maakonnas Benešovi ringkonnas. Trhový Štěpánov asub Benešovist ligi 25 km idakagus ja Prahast umbes 59 km kagus.
Trhový Štěpánov asub merepinnast 407 meetri kõrgusel.
Asulat on esmamainitud 995. aastal, linnaõigused sai 1290. aastal. Trhový Štěpánov kaotas linnaõigused 1954. aastal, kuid sai need tagasi 12. aprillil 2007.
Großkirchheim

Großkirchheim on vald Austria Kärnteni liidumaa Spittal an der Drau ringkonnas.
Großkirchheim on Kõrg-Tauerni Großglockneri kõrval. U. 40 % vallast asub Kõrg-Tauerni rahvuspargis.
Jilemnice

Jilemnice (saksa keeles "Starkenbach") on linn Tšehhis Libereci maakonnas Semily ringkonnas. Jilemnice asub Semilyst 12,5 km idas ja Liberecist ligikaudu 36 km kagus.
Jilemnice asub merepinnast 451 meetri kõrgusel.
Jilemnicet on esmamainitud 1356. aastal.